**Μόριο ἄν (δυνητικό, αοριστολογικό, σύνδεσμος)**

**Α. Δυνητικό ἄν**

Συνοδεύεται από:

**● οριστική ιστορικού χρόνου** (παρατατικού, αόριστου, υπερσυντέλικου). Μεταφράζεται με το **θα + παρατατικό** ή υπερσυντέλικο και δηλώνει το δυνατόν στο παρελθόν ή το αντίθετο του πραγματικού.

**→** Ἁριστα μὲν οὖν ἀυτὸς **ἂν** ὑπὲρ αὑτοῦ **ἀπελογεῖτο**

**● ευκτική** κάθε χρόνου, εκτός του μέλλοντα (**δυνητική ευκτική**). Μεταφράζεται με τα  *είναι δυνατόν να, μπορεί να,* ***θα + παρατατικό*** και δηλώνει το δυνατόν στο παρόν ή στο μέλλον.

**→** Καὶ τὰ μὲν ἄλλα μακρότερος **ἂν εἴη** λόγος περὶ τοῦ δείπνου

**● απαρέμφατο** κάθε χρόνου, εκτός του μέλλοντα (**δυνητικό απαρέμφατο**):

**→** Ἡγήσατο τἀληθῆ κατειπὼν διὰ τοῦτο **σωθῆναι ἂν**

**● μετοχή**, **εκτός της τελικής**:

**→** Τὰ μὲν ἄλλα σιωπῶ, πόλλ' **ἂν ἔχων** εἰπεῖν.

**Παρατήρηση**: Το ἂν με οριστική παρατατικού ή αορίστου είναι δυνατόν να δηλώνει κάτι που γινόταν κατ' επανάληψη στο παρελθόν

**→** Ἀναλαμβάνων οὖν αὐτῶν τὰ ποιήματα **διηρώτων ἂν** αὐτοὺς τί λέγοιεν.

**β)** **αοριστολογικό**

Συντάσσεται με **υποτακτική** και μεταφράζεται *τυχόν, ίσως* ή μένει αμετάφραστο.

**Αναφορική αντωνυμία ή αναφορικό επίρρημα + ἄν + Υποτακτική (αναφορικοϋποθετική)**

* **Οἵτινες** **ἄν** ἐν ἐκκλησίᾳ **ὦσιν**, ἄν ἡκουσαν τοὺς ῥητορας εἰπόντας ὠφέλιμα τῇ πόλει.

**→** Τοῦτο ἐξήτασεν, **ὅπως ἂν** ἡ πρᾶξις γένηται → **πλάγια ερωτηματική**

**Χρονικός σύνδεσμος + ἄν +Υποτακτική (χρονικοϋποθετική)**

**→** Μηδένα φίλον ποιοῦ, **πρὶν ἂν** ἐξετάσῃς πῶς κέχρηται τοῖς προτέροις φίλοις. → **χρονική υποθετική**

**→** Τῆς ὑγιείας πλείστην ἐπιμέλειαν ἔχομεν, **ὅταν** τὰς λύπας τὰς ἐκ τῆς ἀρρωστίας ἀναμνησθῶμεν → **χρονική υποθετική**

**Παρατήρηση**: Στις χρονικές υποθετικές προτάσεις που εισάγονται με τους χρονικούς υποθετικούς συνδέσμους  **ὅταν**, **ὁπόταν**, **ἐπάν**, και **ἐπειδάν** το ἂν είναι ενωμένο σε μία λέξη (κράση) με τους χρονικούς συνδέσμους, **ὅτε**, **ὁπότε**, **ἐπεί**, **ἐπειδή**.

(ὅτε+ ἄν => ὅταν, έπεὶ + ἄν=> ἐπὰν ἐπειδή+ἄν => ἐπειδὰν)

Γ**. Το ἄν ως σύνδεσμος**

 Το ἄν ως σύνδεσμος εισάγει υποθετικές και πλάγιες ερωτηματικές προτάσεις.

Ο σύνδεσμος ἄν συντάσσεται πάντοτε με υποτακτική.

**Υποθετικές Προτάσεις**

**→** Μή μοι ἄχθεσθε,  **ἂν** ὑμᾶς πολλάκις ταὐτὰ **διδάξω**

**→** Άξιῶ δ' ὑμᾶς, **ἂν** μετὰ παρρησίας **ποιῶμαι** τοὺς λόγους ὑπομένειν

 **Πλάγιες Ερωτήσεις (ολικής άγνοιας)**

**→** Σκέψασθαι **ἂν** ἀρέσκῃ τὸ λεχθέν.